
A táncterápia alkalmazása a szociálpedagógia színterein

Kulcsszavak: táncterápia; szociálpedagógia; hátrányos helyzet; módszertan
Dolgozatommal a táncterápia jellegét, elméleti hátterét és hatékonyságát vizsgálom. Célom, hogy felhívjam a figyelmet ennek a költséghatékony prvenciós és korrekcióra is alkalmas terápiás eszközre. Valamint szeretném elérni, hogy a táncterápia a szociálpedagógia minél több színterére és csoportjához eljusson.
Hipotézisem kiindulása az, hogy a tapasztalataim alapján a jelenlegi nevelési-oktatási intézményekben nem kielégítőek a személyiség- és a közösségfejlesztésére kínált lehetőségek. Kutatásom kérdései, hogy a táncterápiát, mint közösség- és személyiségfejlesztő módszert, miként lehetne a leghatékonyabban működtetni a szociálpedagógia színterein.
A vizsgálatom módszerének a résztvevő megfigyelést, szakirodalom-elemzést, összehasonlítást, folyamatelemzést használtam, a hipotézisek bizonyítására kérdőíves és kvalitatív vegyes módszerrel végzett vizsgálatot választottam. 
A kutatás eredményei és a következtetései: A négy életkori hasonlósággal, de különböző intézményi és élethelyzeti háttérrel rendelkező gyerekcsoportnál végzett táncterápiás munka pozitív változásokat hozott, mind a gyerekek személyiségének- , mind pedig a közösség fejlődésének szempontjából. A vizsgálat sikerességéből kiindulva, arra a következtetésre jutottam, hogy a táncterápia egy jó gyakorlat lehet a szociálpedagógia célcsoportjainál.



